Nyeste Skilderie af Kiøbenhavn, 1826-01-14
Hos Hoffets Aristocratie, som politisk Partie betragtet, er der siden nogle Aar foregaaet en stor Forandring i dets System, om ikke i dets indere Anskuelser. Tilforn var dette aldeles indtaget mod Pressefriheden; men nu finder det større Fordeel i, ligeledes at betjene sig deraf til sine Hensigter og tage Journalister i sin Sold, hvilke kæmpe mod Frihedens Venner, ved at trætte disse i at forfølge dem for Retten. Vist nok er det engelske Aristocratie ikke det eneste, der har gjort denne herlige Opdagelse, og i den Henseende staaer man i adskillige andre Lande ingenlunde tilbage for Storbritannien. Processer koste Penge, og det er ikke altid endog Frihedens og Sandhedens ivrigste Venner beleiligt, at bøde, selv i Frikiendelsestilfælde, med svære Proces omkostninger for deres Sandhedsiver. - En Journals Udgivelse er i Engelland et Foretagende, der udfordrer meget store Capitaler og en Virksomhed, hvorom næsten ingen anden Green af Jndustrie kan give et Begreb. Den Hurtighed, hvormed Beretningerne om offentlige Forsamlingers Forhandlinger strax trykkes, overgaaer al Forestilling. En Tale af Brougham, Mackintosch eller Canning, som neppe er holdt Kl. 6 om Eftermiddagen, læses allerede Kl. 8 om Aftenen i hele London, og man kan næsten bogstaveligen paastaae, at et Medlem af Parlamentet henvender sin Tale til hele Folket. Det er mange Gange mødt mig, siger Grev Stael-Holstein, at jeg var tilstede i Underhuset indtil Kl. 2. til 3 om Natten, og da jeg stod op om Morgenen læste en tro og omstændelig Beretning om en Forhandling, der havde varet otte Timer. Endnu mere. Jeg havde engang været i en Forsamling i et Grevskab, som ligger 15 franske Mile fra London, hele Morgenen. Siden tog jeg med Extraposten tilbage til London, og fandt ved min Ankomst, i et Aftenblad, hele Mødets Beretning og et Udtog af de Taler, jeg nyligen havde hørt, allerede aftrykt. Snar skrivere havde der under fri Himmel, og, omgivne af en støiende Hob, afskrevet Forhandlingerne paa enkelte Blade, som af de hosstaaende Bude strax bleve modtagne og bragte til London, hver Gang et Blad var færdigt. - Journaler nes Udgivere svare hverken Møje eller Bekostning, for at forskaffe alle Nyheder paa den mueligst hurtigste Maade. Træffer det sig, at man om en uforudseet Begivenhed ikke faaer Efterretning, førend Journalerne allerede ere udgivne, saa bliver strax et andet, ja tredie og selv en fjerde Udgave foranstaltet, som Ombærerne, forsynede med store Raabere af Blik, ile med at udraabe i alle Stadens Gader. Anvendelsen af Dampmaskiner ved Presserne befordrer ogsaa den hurtige Aftrykning af et Oplag, som de bedste franske Trykarbeider ikke kunne sammenlignes med, og Meddelelsens uhørte Snarhed, kommer ogsaa Journalernes kraftige Virksomhed meget til Hjelp. Tredive Timer efter en Parlamentsforhandlings Slutning bekjendgjøres Beretningen derom allerede i Staden York, der ligger 20 danske Mile fra London. Under Hunts berygtede Proces i Manchester læstes den omstændelige Fortælling om Retsforhandlingerne i Londons Aviser endnu tidligere, end Brevene fra Manchester udleveredes paa Posten. Times holdt allene tre Stafetter underveis. J Henseende til Nyhederne i den politiske Verden, betragtes Offentligheden som en saa almindelig Ret, at en Minister ofte tilsender Journalerne de Nyheder, han faaer, tidligere end han meddeler dem sine Colleger. Jeg befandt mig, siger Grev St. H., en Dag i Downingstreet Bureaux, da en nyligen til Engelland ankommen Diplomatiker, spurgte Lord Castlereagh, om han havde hørt noget Nyt, "Tilvisse, svarede denne, og det meget vigtigt; her, tag dette andet Oplag af Courier, som i dette Øjeblik er trykt, læs selv, - Alt og da veed De Alt, hvad jeg veed. hvad en Udlænding tør vide, erfarer han, saasnart han læser Modpartiernes Journaler med Opmærksomhed; men desuagtet blive de Kiendsgierninger og Planer, som Regjeringen vil holde hemmelige, umueligt at opdage hverken ved Fritterie eller Spionerie. De ved Ministeriet Ansattes meget ringe Antal gjør Uforsigtigheder, næsten umuelige. - Betalingen for Handels Bekjendtgjørelser udgjør en meget betydelig Deel af en engelsk Journals Indtægter. Times allene indbringer den aarligen 30,000 Pd. Kjøbmanden, Manufacturisten og Andre er det saa vigtigt at henlede Almeenopmærksomheden paa deres Konstflidsfrembringelser eller et nyt Foretagende, at i den Henseende ingen Bekostning spares. En eneste Boghandler har i eet Aar betalt 5500 Pd. (omtrent henved 50,000 Rbd.) blot for Bekjendtgjørelser i Journaler.